DOI: 10.14457/tu.the.2016.1601
title: พฤติกรรมการเปิดรับและความพึงพอใจของผู้ชมต่อรายการข่าวภาคค่ำทางสถานีโทรทัศน์โมเดิร์นไนน์

description: การวิจัยครั้งนี้มีขึ้นเพื่อต้องการศึกษาลักษณะทางประชากร,พฤติกรรมการเปิดรับ ชมและความพึงพอใจของผู้ชมรายการข่าวภาคค่ำทางสถานีโทรทัศน์โมเดิน์นไนน์ใน เขตกรุงเทพมหานครและเพื่อศึกษาความแตกต่างระหหว่างลักษณะทางประชากรกับพฤติกรรมการเปิดรับชม,ความแตกต่างระหว่างประชากรกับความพึงพอใจรวมทั้งศึกษาความสัมพันธ์ระหว่างพฤติกรรมการเปิดรับชมรายการกับความพึงพอใจของผู้ชมที่มีต่อรายการข่าวภาคค่ำทางสถานีโทรทัศน์โม เดิร์นไนน์ในเขตกรุงเทพมหานคร การวิจัยครั้งนี้ เป็นการศึกษาวิจัยเชิงปริมาณ (Quantitative Research) เพื่อให้ผลศึกษาบรรลุตามวัตถุประสงค์ ที่ได้ตั้งไว้ โดยใช้วิธีการวิจัยเชิงสำรวจ (Survey Research)โดยใช้แบบสอบถาม (Questionnaire) ประชากรที่ใช้ในการวิจัยครั้งนี้ คือ ผู้ชมรายการข่าวภาคค่ำทางสถานีโทรทัศน์โมเดิร์นไนน์ ซึ่งมีอายุ 15 ปีขึ้นไป และอาศัยในพื้นที่กรุงเทพมหานคร สุ่มตัวอย่าง สุ่มตัวอย่างแบบผสมผสาน (Mixed-Method Sampling) จาก 50 เขตของกรุงเทพมหานคร การเลือกจำนวนเขตในแต่ละชั้นภูมิ โดยการเลือกกลุ่มตัวอย่างแบบสัดส่วน (Proportional Sampling) โดยนำมาเพียง 10% ของทั้งกรุงเทพมหานคร รวมทั้งสิ้น 6 เขต ดังนี้ 1) เขตชั้นใน 2 เขต 2) เขตชั้นกลาง 2 เขต และ 3) เขตชั้นนอก 2 เขต การเลือกตัวอย่างสุ่มแบบง่าย (Simple Random Sampling) ทำการสุ่มตัวอย่างแบบง่าย โดยวิธีจับฉลาก  ในสัดส่วนเขตละ 50 คนจากนั้นทำการสุ่มแบบบังเอิญ(Accidental Sampling) โดยมีคำถามคัดกรองผู้ที่เคยชมรายการข่าวภาคค่ำทางสถานีโทรทัศน์โมเดิร์นไนน์ ผลที่ได้จากการวิจัยกลุ่มตัวอย่างส่วนใหญ่เป็นเพศหญิงมีอายุ20-30ปีมีระดับการศึกษาสูงสุดปริญญาตรี  เป็นนักเรียน/นักศึกษา มีรายได้ต่อเดือนไม่เกิน 15,000 บาท ส่วนใหญ่มีการรับชมรายการข่าวภาคค่ำช่องอื่น ซึ่งมีการรับชมรายการข่าวภาคค่ำช่อง 7 นอกจากรายการข่าวภาคค่ำทางสถานีโทรทัศน์โมเดิร์นไนน์มากที่สุดมีความถี่ในการรับชมรายการข่าวภาคค่ำทางสถานีโทรทัศน์โมเดิร์นไนน์3วัน/สัปดาห์ใช้ระยะเวลาโดยเฉลี่ยในการรับชมรายการข่าวภาคค่ำทางสถานีโทรทัศน์โมเดิร์นไนน์30นาที/ครั้งมีลักษณะในการรับชมรายการข่าวภาคค่ำทางสถานีโทรทัศน์โมเดิร์นไนน์ในรูปแบบการชมสลับไปมากับรายการช่องอื่นสำหรับข่าวที่กลุ่มตัวอย่างสนใจมากที่สุดคือข่าวสังคม สาเหตุเลือกชมรายการข่าวภาคค่ำทางสถานีโทรทัศน์โมเดิร์นไนน์ เพื่อต้องการข้อมูลในการพูดคุยหรือสนทนากับบุคคลอื่นทั้งนี้อาจเป็นเพราะว่าผู้ชมมีความคาดหวังจากสื่อมวลชนว่าการบริโภคหรือเปิดรับข่าวสารใดจากสื่อมวลชนจะเป็นการตอบสนองความต้องการของเขาได้ซึ่งจะทำให้ได้รับความรู้และเกิดการเปลี่ยนแปลงทัศนคติหรือเปลี่ยนลักษณะนิสัยและพฤติกรรมบางอย่างได้โดยที่การเลือกบริโภคสื่อมวลชนนั้นจะขึ้นอยู่กับความต้องการหรือแรงจูงใจของผู้รับสารเอง เพราะบุคคลแต่ละคนย่อมมีวัตถุประสงค์และความตั้งใจในการใช้ประโยชน์จากสื่อมวลชนที่แตกต่างกันไป ซึ่งสอดคล้องกับแนวคิดทฤษฏีของโจเซฟ ที แคลปเปอร์ (Klapper, J.T., 1960,p.19-25 อ้างถึงใน เสรี วงษ์มณฑา (2542, หน้า 17)ผลการศึกษาความพึงพอใจที่ได้ในภาพรวมอยู่ในระดับ”ไม่สูงมาก”ถึง”ปานกลาง” ผู้ชมรายการข่าวภาคค่ำทางสถานีโทรทัศน์โมเดิร์นไนน์ที่มีลักษณะประชากรแตกต่างกันมีความพึงพอใจต่อรายการข่าวภาคค่ำทางสถานีโทรทัศน์โมเดิร์นไนน์ไม่แตกต่างกัน ทั้งนี้แสดงให้เห็นว่า ไม่ว่าผู้ชมรายการข่าวภาคค่ำทางสถานีโทรทัศน์โมเดิร์นไนน์จะมีลักษณะทางประชากรแตกต่างกันอย่างไร ผู้ชมก็มีความพึงพอใจต่อรายการข่าวภาคค่ำทางสถานีโทรทัศน์โมเดิร์นไนน์อยู่ในระดับ"ไม่สูงมาก"ถึง"ปานกลาง"เช่นกันเมื่อเรียงลำดับความพึงพอใจเป็นรายด้านจากมากไปหาน้อยพบว่ามีความพึงพอใจด้านคุณสมบัติของผู้ประกาศข่าวมีค่าเฉลี่ยสูงสุดรองลงมา ด้านเนื้อหาข่าว/คุณภาพข่าว และด้านการนำเสนอข่าวตามลำดับ  พฤติกรรมการเปิดรับชมรายการข่าวภาคค่ำทางสถานีโทรทัศน์โมเดิร์นไนน์มีความสัมพันธ์กับความพึงพอใจต่อรายการข่าวภาคค่ำทางสถานีโทรทัศน์โมเดิร์นไนน์ในเฉพาะเรื่องระยะเวลาในการรับชมและผู้ชมรายการข่าวภาคค่ำทางสถานีโทรทัศน์โมเดิร์นไนน์ที่มีลักษณะในการรับชมรายการแตกต่างกันมีความพึงพอใจต่อรายการข่าวภาคค่ำทางสถานีโทรทัศน์โมเดิร์นไนน์โดยรวมและรายด้านแตกต่างกันอย่างมีนัยสำคัญทางสถิติที่ระดับ 0.05  จากข้อมูลผลการวิจัยที่ได้แนวทางในปรับปรุงเรื่องการลำดับความสำคัญในการนำเสนอข่าวและควรเพิ่มการนำเสนอข่าวที่มีความโดดเด่นและแปลกใหม่ในสังคมอีกทั้งผลด้านคุณสมบัติของผู้ประกาศข่าวผู้ชมมีความพึงพอใจในเรื่องผู้ประกาศข่าวมีความพร้อมและการเตรียมตัวในการนำเสนอข่าวน้อยที่สุดผู้ผลิตรายการควรพิจารณาปรับปรุงให้ผู้ประกาศข่าวมีการเตรียมความพร้อมในการนำเสนอข่าวมากขึ้นเพื่อสร้างความพึงพอใจให้กับผู้ชมรายการข่าวภาคค่ำทางสถานีโทรทัศน์โมเดิร์นไนน์เพิ่มมากขึ้น